

Αρκαλοχώρι, 17/12/2024

Προς: ΜΜΕ

**ΔΕΛΤΙΟ ΤΥΠΟΥ**

**Αυτοψία Δημάρχου Μινώα Πεδιάδας Βασίλη Κεγκέρογλου και σύσκεψη στον Τσούτσουρα μετά τις καταστροφές**

Στον Τσούτσορα βρέθηκε με το που επέστρεψε από την Αθήνα όπου βρισκόταν ο Δήμαρχος Μινώα Πεδιάδας Βασίλης Κεγκέρογλου, προκειμένου να δει από κοντά την κατάσταση που έχει διαμορφωθεί στην περιοχή μετά το νέο κύμα κακοκαιρίας που προκάλεσε την Κυριακή 15 Δεκεμβρίου, σωρεία προβλημάτων τόσο στη Δ.Ε Καστελλιανών όσο και στη Δ.Ε Δεματίου.

Ο Δήμαρχος αμέσως μετά την αυτοψία που πραγματοποίησε, συμμετείχε σε συνάντηση παρουσία της Βουλευτού Ηρακλείου του ΠΑΣΟΚ-ΚΙΝ.ΑΛ. Ελένης Βατσινά η οποία δεσμεύτηκε για κοινοβουλευτικές παρεμβάσεις, των Αντιδημάρχων Γιώργου Παπαδόπουλου, Μανώλη Κουρλετάκη, Όλγας Δραμουντάνη, Γιώργου Μελεμενή, του Εντεταλμένου Δημοτικού Σύμβουλου Μιχάλη Σαμωνάκη, στελεχών της Τεχνικής και Κοινωνικής Υπηρεσίας του Δήμου (Μαρία Τσιάγγα και Μανώλης Τσισμενάκης), του Προέδρου της Δημοτικής Κοινότητας Καστελλιανών Μανώλη Πευκιανάκη και εκπροσώπων του Πολιτιστικού Συλλόγου και του Συλλόγου Αλιέων Τσούτσουρα (Νίκη Παπαδάκη και Κούλα Σωμαράκη). Ο κ. Κεγκέρογλου, έκρουσε τον κώδωνα του κινδύνου για το γεγονός ότι μέσα σε σύντομο χρονικό διάστημα η περιοχή έχει δοκιμαστεί από έντονα πλημμυρικά φαινόμενα, σχολιάζοντας ότι αν δε προχωρήσουν μελέτες για τα απαραίτητα αντιπλημμυρικά έργα, οι αποκαρδιωτικές εικόνες θα επαναληφθούν. Παράλληλα υπογράμμισε πως υπάρχουν και άμεσες λύσεις που μπορούν να προωθηθούν μέχρι να προχωρήσουν οι πιο μακροπρόθεσμες αποφάσεις για τη θωράκιση της περιοχής, γι’ αυτό και θα εισηγηθεί τη λήψη σχετικών αποφάσεων στα αρμόδια όργανα.

Οι ζημιές εστιάζονται στην οδοποιία, στις καλλιέργειες, στα σπίτια και στο λιμάνι Όπως είναι ήδη γνωστό, από την Κυριακή το βράδυ, κινητοποιήθηκαν άμεσα μηχανήματα του Δήμου για να διασφαλίσουν την κυκλοφορία στον δρόμο Καστελλιανά- Τσούτσουρας και εργάζονται χωρίς διακοπή για την απομάκρυνση των φερτών υλικών και της λάσπης καθώς και για την αποκατάσταση της οδοποιίας ενώ θα επανέλθουν για τον ολοκληρωμένο καθαρισμό του δρόμου Καστελλιανά- Τσούτσουρας.